recursal/SuperWikiNEXT-32B huggingface dataset:
Logo Acuvue
Acuvue 2
**Acuvue** (dari "**Accurate view**") ialah jenama kanta lekap sekali guna yang dibuat di Jacksonville Florida dan Limerick berdasarkan **Vistakon**, anak syarikat Johnson & Johnson (J&J).

Kanta lekap Acuvue mula dihasilkan di Frontier Contact Lens Company, yang ditubuhkan di Buffalo, New York pada tahun 1959 oleh Dr. Allen Isen, George Sitterle, dan Dr. William Feinbloom. Awalnya jenama ini dikenali dengan lensa torik yang sangat berjaya. Pada tahun 1962, Seymour Marco meneyrtai syarikat tersebut dan Frontier memindahkan operasinya ke Jacksonville, Florida. Dengan 30 kakitangan, Frontier menghasilkan kanta lekapkeras sepanjang tahun 1970-an.

Rujukan
-------

1. ↑  "An introduction to the new Johnson & Johnson Vision Care portal for opticians and their staff". *www.jnjvisioncare.se*. Dicapai pada 2021-01-25.
2. ↑  "Seymour Marco | Andrew Gasson" (dalam bahasa Inggeris). Dicapai pada 2021-01-25.

Pautan luar
-----------

* Acuvue.com (laman web rasmi AS)
* Acuvue.com.au (laman web rasmi AU)
* Acuvue.co.uk (laman web rasmi UK)
* JJVision.com (laman web korporat rasmi)
* JnJVisionPro.com (panduan produk) - untuk profesional penjagaan mata
* Acuvue.co.in (laman web rasmi India)
* Acuvuearabia.com (laman web rasmi Timur Tengah)
* Acuvue.com.my (laman web rasmi Malaysia)
13 September 2000
-----------------

Sebuah letupan bom terjadi dilantai dasar Bursa Efek Jakarta, BEJ. Inilah pertama kali peristiwa bom yang meraggut 15 nyawa di Indonesia. Akhirnya, polis mengaitkan letupan ini dengan Gerakan Aceh Merdeka, GAM. Salah seorang yang disebut ketuanya ialah Tengku Ismuhadi, yang dihukum 20 tahun penjara.

24 Disember 2000
----------------

Serentetan bom terjadi di 15 gereja Kristian di Medan, Jakarta, Bandung, Sukabumi, Ciamis, dan Mojokerto. Peristiwa yang dikenal sebagai bom Natal ini mengorbankan 20 nyawa manusia. Sejumlah suspek ditangkap di berbagai tempat. Salah seorang ketuanya iaitu Abdul Jabar. Dia menyerahkan diri kepada Polis Daerah Nusa Tenggara Barat pada Januari 2002. Pada bom di Natal inilah muncul nama Amran, Fatur Rahman al-Ghozi, Imam Samudera, Hambali, Azahari dan Noordin M Top.

12 Oktober 2002
---------------

Bom kembali meletup. Kali ini terjadi di jalan Legian, Kuta Bali yang meragut 202 nyawa manusia. Sejauh ini, bom Bali merupakan bom yang terbanyak meragut korban nyawa. Sejumlah suspek ditangkap dan dihukum mati. Ketua yang diberkas atau ditangkap ialah Ali Imron, Amrozi dan Imam Samudera. Dalam tragedi ini muncul tokoh misteri iaitu Dulmatin alias Joko Pitono alias Amar Usman.

5 Ogos 2003
-----------

Hotel JW Marriott, Jakarta dikejutkan dengan sebuah letupan dahsyat yang meragut 13 orang. Salah seorang pelakunya, Amran bin Mansur, terlibat bom Natal. Dia menunjuk Hambali sebagai dalang di sebalik tragedi ini. Hambali kemudian ditangkap di Ayutthaya, Thailand pada 11 Ogos 2003. Dia diberitakan ditahan di Amerika Syarikat. Suspek lainnya ialah Asmar Latin Sani, yang meletupkan dirinya didalam pengeboman tersebut. Polis kembali mennghidu jejak Azahari dan Noordin M Top di JW Marriott.

9 September 2004
----------------

Letupan terjadi tepat dihadapan pejabat Kedutaan Besar Australia di jalan Rasuna Said, Kuningan, Jakarta Selatan. Sepuluh orang terkorban. Belasan suspek diberkas. Diantaranya, Mohammad al – Anshori, Ahmad Hasan, Iwan Darmawan alias Rois, dan Saipul Bahri. Salah seorang suspek, Heri Gulon, disebut sebagai pemimpin yang meletupkan dirinya bersama bom. Polis menyebut perancang bomnya ialah Azahari bersama orang kanannya, iaitu Noordin M Top, akan tetatapi Azahari telah meninggal di daerah Jawa.
**Sekolah Kebangsaan Jitra** telah dibina pada tahun 1905. Ia terletak di tengah-tengah bandar Jitra, Kedah yang pesat membangun. Ia juga bertentangan dengan pusat kesihatan Jitra dan bersebelahan dengan pasaraya besar besar iaitu "Jitra Mall".

Sekolah Kebangsaan Jitra terletak di tengah-tengah bandar Jitra yang merupakan sebuah bandar satelit yang sedang pesat membangun. Sekolah yang dibangunkan sejak lebih seratus tahun yang lalu sedang dihimpit oleh pembangunan pesat bandar Jitra. Sekolah Kebangsaan Jitra terletak kira-kira 20 km dari Bandaraya Alor Setar dan 30 km dari bandar Kangar. Manakala jarak dari sempadan Thailand pula kira-kira 30 km.

Akibat penambahan penduduk, 2 lagi sekolah dibina (Sekolah Kebangsaan Jitra 1 dan Sekolah Kebangsaan Jitra 2). Dahulunya, Pejabat Pendidikan Daerah Kubang Pasu terletak di dalam kawasan sekolah ini.

Sejarah
-------

Sekolah Kebangsaan Jitra telah didirikan pada tahun 1905 Masihi dengan nama Sekolah Melayu Jitra. Sebelum terdirinya sebuah bangunan yang dibina dengan bantuan Pejabat Pelajaran Kedah pada tahun 1906, penduduk sekitar Jitra telah menghantar anak-anak mereka secara sendirian untuk diajar di bahagian bawah rumah En.Yaakub di Tanjung Pauh iaitu sebuah kampung yang berdekatan dengan Jitra. En.Yaakub merupakan seorang tokoh pendidik tempatan. Beliau juga merupakan salah seorang tenaga pengajar semasa sesi persekolahan diadakan di rumahnya.

Akibat daripada pertambahan murid, maka Encik Yaakub dengan bantuan penduduk setempat telah bergotong-royong mendirikan sebuah bangunan kayu di Kampung Tanjung Pauh.

Keadaan bangunan binaan penduduk kampung ini lebih selesa daripada belajar di bawah rumah. Namun begitu tiang bangunan ini hanyalah diperbuat dari kayu-kayu bulat sahaja. Dindingnya dari buluh manakala bumbungnya beratapkan rumbia. Bangunan ini cuma berlantaikan tanah. Peralatan kerusi dan meja pula diperbuat daripada kayu-kayu bulat.

Menjelang penghujung tahun 1905, bangunan binaan kayu penduduk kampung ini telah tidak dapat lagi menampung jumlah murid yang semakin bertambah ramai. Masyarakat di Jitra ketika itu telah mulai sedar tentang kepentingan pelajaran terhadap anak-anak mereka.

Dengan usaha En.Yaakub bersama beberapa orang penduduk kampung, mereka telah memohon kepada Pejabat Pelajaran Kedah agar dapat menangani masalah ini. Akhirnya pihak Pejabat Pelajaran Kedah telah bersetuju dan membina sebuah bangunan sekolah di atas tanah seluas 5 relung di Pekan Jitra pada tahun 1906. Tapak bangunan tersebut masih lagi kekal dan dijadikan asas Sekolah Kebangsaan Jitra sehingga kini

Pencapaian
----------

Alumni
------

* Munir Phyne Ballerz - Penyanyi (1988 - 1993)

Alamat
------

Sekolah Kebangsaan Jitra,

06000 Jitra. Kedah Darul Aman

Pautan luar
-----------

* Sekolah Kebangsaan Jitra



|  |  |
| --- | --- |
| Ikon tunas | Rencana mengenai sekolah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sekolah Kebangsaan Kota Aur** atau nama ringkasnya *SK Kota Aur*, merupakan sebuah Sekolah Rendah yang terletak di daerah Sik, Kedah.

SKKA: Smart, Kreatif, Komited, Akauntabiliti

Sejarah
-------

SK Kota Aur dibina di atas sebuah tanah milik Yayasan Tunku Abdul Rahman dengan keluasan 4.5 hektar. Sekolah ini mula dibina pada bulan Februari 2000 setelah Kementerian Pendidikan mengeluarkan tender pada bulan November 1997.

Syarikat Indera Construction telah diberi kepercayaan untuk membina sekolah ini dengan menelan belanja berjumlah RM6,335,190.00. Pembinaannya bermula pada 1 Januari 2001 tetapi pada tarikh tersebut, ia hanya siap separuh jalan.

Justeru itu, Syarikat Safaha Construction telah diberi tanggugjawab sebagai kontraktor penyelamat dengan kos pembinaan semula yang menelan belanja berjumlah RM6,508,065.00. Projek ini adalah di bawah pengawasan Syarikat Urusbudi Sendirian Berhad yang beribu pejabat di Petaling Jaya, Selangor.

Syarikat Safaha Construction akhirnya telah berjaya menyempurnakan pembinaan sekolah ini pada bulan Disember 2002 dan penyerahan bangunan telah disempurnakan pada bulan Februari 2003 oleh syarikat ini kepada Kementerian Pelajaran.

Setelah semua perancangan selesai, Sekolah Kebangsaan Kota Aur mula beroperasi pada 16 April 2003, dengan bilangan murid seramai 150 orang. Semuanya dari SK Ampang Muda.

SK Kota Aur telah mengalami satu fasa pembaikan struktur bangunan secara besar-besaran akibat daripada beberapa masalah struktur bangunan yang agak kritikal pada tahun 2009. Kementerian telah memberi kepercayaan kepada Syarikat Pembangunan Mesra bagi melaksanakan tugas ini. Dengan kos RM 5.4 juta, kerja-kerja pembaikan selesai dengan jayanya pada bulan Januari 2010. Kini, fizikal SK Kota Aur telah mengalami satu transformasi yang amat drastik dan ceria.

Pn. Hendun bt Yusoff, GTT Pentadbiran telah menjalankan tugas Guru Besar sehingga 16 Jun 2003. Pada tanggal tarikh tersebut, En. Mohd Saad Hj. Hashim melaporkan diri Sebagai Guru Besar pertama. Kini, En. Yushaimi Mohamad Yusuff bertugas sebagai Guru Besar SK Kota Aur.

Pencapaian
----------

2015 : 

1. Johan Program Mengimarahkan Surau Zon Sik, Kedah
2. Mewakili daerah Baling/Sik ke Kejohanan Ragbi Sentuh MSSK 2015
3. Mewakili daerah Baling/Sik ke Kejohanan Ping Pong MSSK 2015
4. MTQ Zon Sik : Tilawah Perempuan - Kedua
5.

Alamat
------

Sekolah Kebangsaan Kota Aur,
Mukim Sok,
08210 Sik,
Kedah Darul Aman

Rujukan
-------

1. ↑  Jabatan Pendidikan Negeri Kedah Sekolah Rendah Baling/Sik

Pautan luar
-----------

* Laman sesawang : http://skkotaaur.wordpress.com
* E-mel : skkotaaur@gmail.com
Sébastien Huberdeau.
**Sébastien Huberdeau** (lahir 1979) adalah seorang pelakon Quebec. Dia mempelajari sains politik di universiti dan telah bermain dalam sebuah lakonan *Talk Radio* dan dilihat pada siaran televisyen di luar negara di *The Barbarian Invasions* (*Les Invasions barbares*), pemenag 2004 Anugerah Akademi bagi Filem Bahasa Asing Terbaik. Huberdeau telah dinominasi pada 2000 untuk sebuah Anugerah Jutra bagi wataknya dalam *L'Île de sable*. Dia dikenali untuk suka parashut dan berlawan pedang.

Filemografi
-----------

### Wayang

* *La Belle bête* (2006)
* *Histoire de famille* (2006)
* *New France* (*Nouvelle-France*, 2004)
* *Le Dernier tunnel* (2004)
* *The Barbarian Invasions* (*Les Invasions barbares*, 2003)
* *Yellowknife* (2002)
* *Memories Unlocked* (*Souvenirs intimes*, 1999)
* *L'Île de sable* (1999)

### Televisyen

* *La Job* (2006)
* *Les Hauts et les bas de Sophie Paquin* (2006)
* *Virginie* (2005)
* *Un monde à part* (2004)
* *Dangerous Liaisons* (2003) (*Les Liaisons dangereuses*)
* *Willie* (2000)
* *Le Monde de Charlotte* (2000)
* *Gypsies* (2000)
* *Tag* (2000)

Pautan luar
-----------

* Sébastien Huberdeau di Pangkalan Data Filem Internet (IMDb)
Bagi drama adaptasi novel ini, lihat Setelah Cinta Itu Pergi.

***Setelah Cinta Itu Pergi*** ialah novel 2014 oleh penulis novel Malaysia, Ezdiani Abd Rahman atau nama penanya Eastdiani, dikeluarkan pada 2014 oleh Lovenovel Publication. Novel ini telah diadaptasikan sebagai sebuah siri drama oleh TV3 pada 2017.

Sinopsis
--------

Perkahwinan Ikram dan Marina bahagia disulami cinta yang sentiasa memekar walaupun tanpa dikurniakan zuriat. Siapalah mereka untuk menidakkan takdir Tuhan. Janji yang kukuh terpateri akhirnya rapuh.Kehadiran Insyirah dan anak kecilnya menggoyahkan rumah tangga yang kukuh terbina.
Insyirah memang bijak sehingga Ikram termakan kata dustanya. Hati Marina remuk kala dia dipersalahkan oleh suami tercinta. Kerana cemburu buta Ikram, kesetiaan Marina diragui dan kepercayaan terhadapnya dipersoalkan. Hati itu makin parah saat lafaz cerai terzahir di mulut sang suami.

"Rina, sebaik kau melangkah keluar dari rumah ni, aku ceraikan kau!" - Ikram

Marina pergi membawa diri dengan seribu duka di hati. Disangka kasih itu berpanjangan, rupanya hanya satu persinggahan.Tidak ditoleh ke belakang lagi. Perjalanan harus diteruskan, demi mencari penawar duka di hati. Namun satu per satu kehilangan menghimpit diri. Rasa kehilangan orang yang disayangi, amat memeritkan jiwa Marina.
Setelah cinta itu pergi, barulah Ikram menyesali.

"Jangan kerana kisah lalu, Rina menyimpan perasaan benci kepada abang. Tak sanggup rasanya apabila Rina bencikan abang." - Ikram

Tapi hasrat hati memiliki Marina semula dihalangi keluarga. Mereka cukup rasa terhina dengan tindakan Ikram terhadap Marina.

Kerana tidak mahu Marina hidup dibebani kisah lalu, keluarganya telah menentukan jodoh untuknya. Namun cinta yang bertakhta di hati memang sukar disingkir pergi.

Hadirnya Adam, cuba mengubati hati Marina yang penuh dengan seribu kisah duka. Ingin menjadi penyelamat kerakusan hatinya yang sengsara. Sebagai tunang kepada Marina, mampukah Adam memecah tembok hati Marina?

Apakah cinta di hati Marina akan terus pergi hilang selamanya? Sampai bilakah pintu hati itu akan terkunci? Perlukah dia melupakan kebahagiaan yang hadir di depan mata begitu sahaja? Adakah Adam mampu membuka pintu hati yang terkunci selama ini? Atau adakah kasih Marina masih kuat terhadap Ikram? Siapakah yang akan menjadi pilihan Marina setelah cinta itu pergi?

Keluaran dan legasi
-------------------

Rencana utama: Setelah Cinta Itu Pergi
*Setelah Cinta Itu Pergi* dikeluarkan pada 2014 oleh Lovenovel Publication. Pada tahun 2019, novel ini telah diadaptasikan ke siaran TV melalui drama waktu perdana di Slot Samarinda bermula 17 Januari di TV3, dibintangi oleh Fahrin Ahmad dan Nina Iskandar.

Rujukan
-------

1. ↑  Setelah Cinta Itu Pergi by Ezdiani Abd Rahman Goodreads. Dicapai pada 11 Mac 2018.
**A244/S** merupakan senjata anti-kapal selam lancar permukaan dan udara ringan.

Pembangunan
-----------

Tentera laut Itali telah membeli US Mark 44 Mod 2 bagi memenuhi keperluan bagi torpedo anti-kapal selam ringannya. Menjelang 1968, tentera laut Itali menyedari bahawa penggantian diperlukan bagi Mark 44 dan pada tahun tersebut menerbitkan keperluan staf bagi torpedo ringan yang baru.

Bagi memenuhi keperluan ini, Whitehead Motofides (kini Whitehead Alenia Sistemi Subacquei) mula membangunkan A244 dan, pada tahun 1973, menghasilkan senjata prototaip. Ia dilaporkan mula dihasilkan bagi Tentera laut Itali pada tahun 1975 tetapi kebanyakan model pengeluaran kelihatannya telah dieksport. Versi yang lebih sofsikated, A244/S, dibangunkan hampir serentak. Senjata ini bagaimanapun tidak dipilih oleh Tentera laut Itali. Bagaimanapun, Whitehead meneruskan pembangunan senjata tersebut dan mula memasarkannya sejak 1978. Sehingga 2000 A244/S telah dipasarkan pada 14 pelanggan.

A244 dicadangkan untuk digantikan dengan A 290, pembangunannya telah bermula sejak 1981, tetapi pada tahun 1990 program ini digabung dengan French Murene bagi membentuk program MU 90/Impact.
Model terkini bagi A244/S adalah Mod 3, yang siap pembangunan pada 2000. A244/S dipasarkan oleh
EuroTorp, bersama dengan torpedo ringan MU 90/ Impact.

Gambaran
--------

A244 merupakan torpedo anti-kapal selam ringan direka bagi dilancarkan oleh kapal permukaan, pesawat berkipas dan sayap kekal.

Luaran ia berbentuk silinder dengan muncung bentuk paus, ridip segi empat dengan cecincin dan kipas berputar bertentangan setiap satu dengan empat bilah. Dalaman unit penjejak dan panduan terletak di hadapan torpedo dengan kepala peledak 40+ kilogram, dengan bahan letupan HBX3, dan fius hentaman. Pada bahagian tengah dan belakang terdapat bateri perak-zink dan motor eletrik.

Penjejak bagi A244 adalah unit pasif/aktif SEPA AG70 yang direka bagi menghindar gema akustik. Pada A244/S ini telah diganti dengan Alenia CIACIO-S yang memiliki mod pelbagaifrekuensi dan pemproses isyarat digital dalaman. CIACIO-S menggunakan mod akustik aktif, pasif atau campuran bagi menghampiri sasaran. Ia mampu membezakan antara umpan dan sasaran sebenar melalui gegaran berat melalui pancaran denyutan khas dan pemprosesan isyarat. Ia juga direka bagi membezakan antara bunyi sasaran dan pantulan gema, selain memiliki siri preset pola carian boleh diprogram dan pergerakan taktikal (termasuk prosedur serang semula). Penjejak memiliki ruang cari yang luas yang dilitupi oleh pancaran dan penerima prabentuk menurut sebilangan pola carian pilihan sendiri dan dilaporkan berkeupayaan mengesan sasaran pada -5dB dalam keadaan akustik yang bagus. Sistem menyasar berkomputer turut menyediakan gabungan yang boleh di preset bagi pemprosesan isyarat, tapisan spatial dan gerakan torpedo taktikal.

Pautan luar
-----------

* Jane's Air-Launched Weapons: A.244/S lightweight torpedo
* A244/S Mod. 3, Eurotorp
* A244 Datasheet
* Deagel.com, specifications
* History & specifications, at *Jane's* website, retrieved 2009-03-08
***Ruby*** ialah sebuah siri drama televisyen Malaysia 2013 arahan Azhari Zain dengan skrip oleh Panel MIG. Dibintangi oleh Sharnaaz Ahmad, Siti Saleha dan Shukri Yahaya, drama ini bersiaran di Slot Samarinda TV3 dari 2 Januari 2013 hingga 5 Februari 2013, menggantikan *Putera Rayyan* dan digantikan oleh *Surat Dari Langit Biru*.

Sinopsis
--------

Mengisahkan tentang percintaan Syuhara dan Benjamin yang mulanya benci tetapi bertukar menjadi sayang. Walaupun Syuhara dan Benjamin berbeza kedudukan pangkat dan kekayaan, namun demi cinta sejati, mereka menempuhi pelbagai dugaan bersama. Benjamin yang kematian ibunya sejak kecil telah mengganggap ibu saudaranya, Datin Afifah (kakak tiri Dato’ Kamal) seperti ibu kandung sendiri. Datin Afifah juga nampak begitu lembut dan penyayang dalam menjaga hal ehwal keluarga mereka.

Namun, Nek Mariam terus menerus menyangsi niat Datin Afifah yang sebenar. Kali ini, dia menuduh Datin Afifah cuba mensabotaj ubat-ubatannya. Dato’ Kamal terpaksa menjadi orang tengah, akibat tekanan, penyakit jantungnya bertambah serius. Tepat sekali sangkaan Nek Mariam kerana Datin Afifah sememangnya menyimpan niat jahat untuk menghancurkan keluarga adiknya, Dato’ Kamal. Datin Afifah telah mempergunakan Danny untuk mendapatkan formula rahsia kosmetik milik kilang Dato’ Kamal. Danny yang terlalu mencintai Nadia (anak kepada Datin Afifah) sanggup menjadi buah catur Datin Afifah asalkan dia dapat memiliki Nadia.

Syuhara dan Benjamin sentiasa bertengkar setiap kali bertembung. Benjamin tidak mengambil sikap serius atas urusan rasmi kilang milik keluarganya kerana percayakan ibu saudaranya, Datin Afifah. Syuhara berjaya memohon untuk kerja separa masa di kilang Benjamin, Benjamin terus menggunakan peluang ini untuk membuli Syuhara.

Nadia berasa cemburu melihat kemesraan Syuhara dan Benjamin. Nadia yang menyimpan perasaan terhadap Benjamin terpaksa menghabiskan masa bersama Danny kerana desakan ibunya. Kawan baik Syuhara, Diana terserempak dengan seorang pekerja yang cuba menyelongkar fail pejabat ketika waktu rehat. Bimbang rancangannya tergendala, Datin Afifah telah memfitnah dan memecat Diana. Syuhara mula mengesyaki satu konspirasi yang mungkin ada kaitan dengan Datin Afifah. Apakah yang akan berlaku seterusnya?

Pelakon
-------

### Pelakon utama

* Sharnaaz Ahmad sebagai Benjamin
* Siti Saleha sebagai Syuhara
* Shukri Yahaya sebagai Danny
* Hanez Suraya sebagai Nadia
* Maria Farida sebagai Datin Afifah
* Esma Daniel sebagai Dato’ Kamal
* Kartina Aziz sebagai Nek Maria

### Pelakon pembantu

* Shima Anuar sebagai Diana
* Atikah Suhaime sebagai Anis
* Lan Zailan sebagai Pengurus Nayan
* Adey Syafrien sebagai Salman

Maklumat am
-----------

Ini merupakan projek drama pertama Shukri Yahaya dan Siti Saleha, mereka berdua kemudiannya digandingkan dalam *Asmara Luna* (2013), *7 Hari Mencintaiku* (2016), *7 Hari Mencintaiku 2* (2020) dan *7 Hari Mencintaiku 3* (2022).

Rujukan
-------

1. ↑  Budiey (14 Januari 2013). Sinopsis Drama Bersiri Ruby Sensasi Selebriti. Dicapai pada 20 Jun 2013.
**Takur tengkuk emas** (***Psilopogon pulcherrimus***) ialah spesies takur dalam keluarga Megalaimidae. Ia ditemui di Indonesia dan Malaysia, di mana ia endemik pulau Borneo. Habitat semulajadinya ialah hutan tanah pamah lembap subtropika atau tropika dan hutan pergunungan lembap subtropika atau tropika.

Pemerihalan
-----------

Ia bersaiz sederhana dengan panjang 20–21.5 cm (7.9–8.5 in). Badannya agak gempal. Paruhnya tebal dan ketara. Buluannya utamanya hijau, dengan sayapnya hijau yang lebih gelap berbanding bahagian bawahnya. Biru lazuardi pada dahi, memanjang ke tengkuk; biru pada tekak. Tengkuknya kuning kecil tetapi ketara membentuk relangnya. Jalur hitam ketara dari pangkal paruh ke mata. Pupilnya hitam. Rahang bawahnya hitam. Tarsusnya hijau kekelabuan.

Taburan
-------

Ia mendiami hutan tanah pamah dan pergunungan Borneo. Ia mungkin merupakan spesies penetap di rantau tersebut. Penampakannya selalunya dilaporkan dari Gunung Kinabalu dan Trus Madi selatan ke Mulu dan Murud.

Tingkah laku dan ekologi
------------------------

Ia utamanya memakan buah-buahan dan beri. Sekali-sekala ia memakan serangga seperti spesies takur yang lain. Ia sering ditemui meramu di lapisan pertengahan tingkat hutan dan diketahui bersarang di rongga pokok.

Rujukan
-------

1. ↑  BirdLife International (2018). "*Psilopogon pulcherrimus*". *Senarai Merah Spesies Terancam IUCN*. **2018**: e.T22681655A130045615. doi:10.2305/IUCN.UK.2018-2.RLTS.T22681655A130045615.en. Dicapai pada 15 November 2021.
2. ↑  Phillipps, Quentin & Phillipps, Karen (2011). *Phillipps' Field Guide to the Birds of Borneo*. Oxford, UK: John Beaufoy Publishing. ISBN 978-1-906780-56-2.
3. 1 2  Short, L.L. & Horne, J.F.M. (2002).
4. ↑  "Golden-naped Barbets | Beauty of Birds".

|  |  |
| --- | --- |
| Pengenalpastian takson | 
* Wd: Q27074864
* Avibase: 6F8588902EDF98F9
* eBird: gonbar1
* GBIF: 8114638
* iNaturalist: 367530
* ITIS: 1145247
* IUCN: 22681655
* NCBI: 2744970
* Xeno-canto: Psilopogon-pulcherrimus

 |
**Rosli Mohalim** merupakan pemain gitar Kumpulan Sweet Charity yang pernah popular menerusi lagu "*Teratai*", "*Zakiah*", "*Jangan Tunggu Lama-Lama*" dan banyak lagi.

Sejarah Awal
------------

Beliau dilahirkan pada 30 September 1954. Beliau kehilangan bapanya ketika ibu beliau mengandung. Beliau kemudianya diambil sebagai anak angkat oleh abang sepupunya, Encik Awang Bakar, seorang guru besar di Sekolah Rendah Jubilee dan Sekolah Rendah. Bapa angkatnya menggunakan nama 'Mohalim' (sempena nama bapa mentuanya) dalam urusan guaman mengambil Rosli sebagai anak angkat. Minat beliau terhadap muzik bermula sejak kecil yang mana bapa angkat beliau juga merupakan pengurus kugiran terkenal di Singapura iaitu The Honey Beats, sebuah kugiran pada era 1960-an. Kencenderungan asal beliau pada mulanya lebih kepada dram yang mana beliau akan bermain dram dan simbal ketika ahli kugiran berehat. Apabila Rosli lulus peperiksaan di Sekolah Rendah Clementi pada 1967, bapa angkatnya menghadiahkannya sebuah gitar akustik jenama Rossini. Mula menyertai Kumpulan Sweet Charity pada tahun 1977. Beliau adalah lulusan dari kolej Akademi Nanyang, Singapura dalam jurusan Seni Halus pada tahun 1975.

Pendidikan
----------

Beliau adalah lulusan dari kolej Akademi Nanyang, Singapura dalam jurusan Seni Halus pada tahun 1975. Rosli belajar di sekolah malam untuk lulus peperiksaan GCE 'A' dan kemudian berjaya ke jurusan Seni Halus Akademi Nanyang.

Kerjaya Muzik
-------------

Di awal penglibatan, beliau menyertai kugiran kampung yang dianggotai rakan sekolah menengahnya iaitu Purple Grass (1968-1970). Ketika menuntut di Akademi Seni Halus Nanyang, beliau bertemu dengan Allahyarham Mohamed Din Mohamed (ahli silat, pelakon dan dan pelukis). Mereka menyertai kugiran Sugar and Spice dan bermain di Danny's Lounge, Orchard Road. Pada Tahun 1975 Ramli Sarip dan A. Ali dari Sweet Charity (SC) mengundangnya sertai kugiran itu

Album
-----

1. Sweet Charity (1979)
2. Pelarian (1980)
3. Sejuta Wajah (1981)
4. Penunggu (1982)
5. Batu (1983)
6. Berita Gempa (1985)
7. Sweet Charity '88 (1988)
8. Koleksi Sweet Charity (1984)
9. Koleksi Terbaik Wings/Sweet Charity (1988)
10. Pilihan Terbaik 1979-85 (1988)

Konsert
-------

* Konsert Reunion Sejuta Wajah - Singapura (1995)
* Konsert Reunion Sejuta Wajah - Stadium Merdeka Kuala Lumpur (1996)
* Konsert "*Tribute to Sweet Charity*" - Singapura (1999)
* Konsert "*Malaysian Moto GP*" - Litar Sepang (2000)

Lihat juga
----------

* Kumpulan Sweet Charity
Mejar **Roslan Abd Rahman** adalah seorang anggota tentera Malaysia yang berasal dari Kampung Melayu Majidee, Johor Bahru, Johor.

Beliau telah dikurniakan pingat Panglima Gagah Berani pada 19 Disember 1980 di atas keberaniannya semasa pertempuran dengan pemberontak komunis ketika memimpin Platun 5 Kompeni B 14 RAMD yang membuat rondaan tempur setelah menjumpai kesan pergerakan pemberontak.

Leftenan M Roslan ketika itu telah memimpin Platun 5 Kompeni B 14 RAMD yang diarahkan untuk membuat rondaan tempur setelah menjumpai kesan pergerakan pemberontak. Pada 25 Okt 1979, mereka menjumpai sebuah kebun keledek yang disyaki kepunyaan pemberontak komunis. Setelah melakukan tinjauan, Lt M Roslan menjumpai sebuah perkhemahan yang diduduki oleh empat orang pemberontak komunis yang ketika itu sedang bekerja di kebun tersebut. 

Lt M Roslan mengambil keputusan untuk menyerang. Tembakan semburan pertama dari senjata Lt M Roslan dan anggota-anggotanya berjaya membunuh dua pemberontak komunis. Semasa penggeledahan dilakukan seorang lagi pemberontak wanita dibunuh dan seorang dipercayai berjaya melepaskan diri. Platun 5 turut merampas dua pucuk senjata Carbine, lapan kelopak dan 242 butir peluru, sepucuk senjata point 22, kelopak dan 112 butir peluru, sebutir grenad dan peralatan lain. Beliau dikurniakan pingat PGB pada 19 Disember 1980.

Rujukan
-------

* Keberanian Dan Pengorbanan Diarkibkan 2014-03-28 di Wayback Machine
**Sukan Olimpik Remaja Musim Panas 2030** atau **Sukan Olimpik Belia Musim Panas 2030**, secara rasmi dikenali sebagai **Sukan Olimpik Remaja Musim Panas V** (Perancis: *Les Vème Jeux olympiques de la jeunesse d 'été*code: fr is deprecated ) akan menjadi edisi kelima Sukan Olimpik Remaja, sebuah acara pelbagai sukan, pendidikan dan festival kebudayaan untuk remaja, di bandar yang ditetapkan oleh Jawatankuasa Olimpik Antarabangsa (IOC).

Proses pembidaan
----------------

Proses pembidaan IOC baharu telah diluluskan pada Sesi IOC ke-134 di Lausanne, Switzerland. Cadangan utama yang didorong oleh cadangan yang berkaitan daripada Agenda Olimpik 2020, ialah:

* Tubuhkan **dialog yang berterusan dan berterusan** untuk meneroka dan mewujudkan minat di kalangan bandar/rantau/negara dan Jawatankuasa Olimpik Kebangsaan untuk sebarang acara Olimpik
* Buat dua *Komisen Hos Masa Depan'* (Sukan Musim Panas dan Musim Sejuk) untuk mengawasi minat dalam acara Olimpik akan datang dan melaporkan kepada lembaga eksekutif IOC
* Berikan **IOC Session** lebih pengaruh dengan menjadikan bukan ahli EB sebagai sebahagian daripada Suruhanjaya Hos Masa Depan

IOC turut mengubah suai Piagam Olimpik untuk meningkatkan fleksibiliti dengan mengalih keluar tarikh pilihan raya daripada 7 tahun sebelum temasya, dan menukar hos sebagai bandar kepada berbilang bandar, wilayah atau negara.

Rujukan
-------

1. ↑  "Future Olympic Games elections to be more flexible". *International Olympic Committee*. 2 Mei 2019.
2. ↑  "Evolution of the revolution: IOC transforms future Olympic Games elections". *International Olympic Committee*. 26 Jun 2019.

|
|  |
| Didahului oleh**Dakar** | ***Sukan Olimpik Remaja Musim Panas*  TBA**2030 | Diikuti oleh:**TBA** |

Pautan luar
-----------

* Laman web Sukan Olimpik Belia
**Sekolah Hornbine** ialah bangunan sekolah satu bilik yang bersejarah yang terletak di Jalan 144 Hornbine, Rehoboth, Massachusetts. Sekolah ini dibina pada tahun 1862 dan beroperasi sehingga tahun 1937, ia merupakan bangunan sekolah luar bandar yang paling terpelihara di bandar. Sekolah ini telah disenaraikan dalam Daftar Negara Tempat Bersejarah Amerika Syarikat pada tahun 1983, dan kini berfungsi sebagai muzium sejarah tempatan.

Penerangan dan sejarah
----------------------

Sekolah Hornbine terletak di selatan Rehoboth, di sebelah barat Jalan Hornbine, bertentangan dengan Jalan Baker dan Gereja Baptist Hornbine. Ia adalah struktur rangka kayu satu tingkat, dengan bumbung gable menghadap ke hadapan, dindingnya daripada papan clap dan cerobong bata dibina pada bahagian belakang. Muka bangunan hadapan menghadap ke timur berbentuk tiga petak yang disusun secara simetri, dengan pintu masuk di tengah dan tingkap selempang di kedua-dua sisi. Dinding sisi mempunyai empat tingkap dengan susunan tidak teratur. 

Bangunan sekolah ini dibina pada tahun 1862, dan merupakan sekolah lama yang paling terpelihara di bandar ini. Pada asalnya ia merupakan salah satu daripada lima belas sekolah daerah (ia adalah daerah #10), ia kekal digunakan walaupun ketika bandar itu mula menggabungkan sekolah-sekolah dalam daerahnya pada tahun 1920-an, dan akhirnya ditutup pada tahun 1937. Ia kemudiannya ditukar untuk digunakan sebagai kediaman persendirian dan akhirnya rosak. Setelah diperolehi semula oleh Persatuan Sekolah Hornbine pada tahun 1968, kini ia dijadikan sebagai muzium sejarah tempatan.

Lihat juga
----------

* Senarai Negara Daftar Tempat Bersejarah di Bristol County, Massachusetts

Rujukan
-------

1. ↑  Perkhidmatan Taman Negara (15 April 2008). "National Register Information System". *Daftar Tempat Bersejarah Kebangsaan* (dalam bahasa Inggeris). Perkhidmatan Taman Negara.
2. 1 2  "NRHP nomination for Hornbine School". Commonwealth of Massachusetts. Dicapai pada 2014-06-23.
Tan Sri Datuk Seri Panglima **Sukarti bin Wakiman** merupakan Setiausaha Kerajaan Negeri Sabah ke-8 dari 3 Julai 2008 hingga 8 Julai 2018.

Beliau dilahirkan dan dibesarkan di Labuan kepada keluarga etnik Melayu dua ibu bapa dengan keturunan etnik yang berbeza, dilahirkan daripada bapa pendatang etnik Jawa dari Jawa, Indonesia dan isteri etnik Melayu Brunei kelahiran tempatan.

Latar belakang pendidikan
-------------------------

Sukarti memulakan pendidikan di Sekolah Rendah Kerupang Labuan pada tahun 1961, sebelum melanjutkan pelajaran di Sekolah Menengah Sabak Bernam, Selangor pada tahun 1967, dan Sekolah Alam Shah, Kuala Lumpur pada tahun 1970.

Pada tahun 1974, beliau melanjutkan pelajarannya di Universiti Malaya dan mendapat Ijazah Sarjana Muda Sastera dalam bidang Sosiologi dan Antropologi pada tahun 1977.

Kerjaya
-------

Beliau menyertai Perkhidmatan Awam Negeri pada 15 Julai 1977 sebagai Pegawai Tenaga Kerja di Kementerian Tenaga Kerja dan Pembangunan Alam Sekitar Sabah, sebelum dinaikkan pangkat ke jawatan yang sama dengan kanan. Pada tahun 1980, beliau dilantik sebagai Pegawai Tadbir di kementerian negeri.

Pada 25 September 1981, beliau telah dinaikkan pangkat sebagai Pegawai Istiadat dan Protokol di Bahagian Istiadat dan Protokol, Jabatan Ketua Menteri, sebelum ditukarkan ke Jabatan Kemajuan Negeri sebagai Pegawai Pentadbiran Kanan Penyelarasan pada 1 September 1984.

Selepas 23 hari, beliau telah dipilih untuk memegang jawatan Setiausaha Sulit kepada Gabenor Negeri, Mohd. Said Keruak, sehingga 6 Mei 1994. Beliau kemudiannya dinaikkan pangkat ke jawatan Setiausaha Tetap di Kementerian Perikanan dan Pertanian Negeri (pada 7 Mei 1994) dan di Kementerian Pembangunan Luar Bandar Negeri (pada 16 Mei 1996). Pada 23 Mac 1998, beliau telah dilantik sebagai Pengarah Perkhidmatan Awam Negeri dan dilantik semula ke jawatan yang sama sekali lagi pada 24 April 2000. Sebelum itu, pada 13 Januari 2000, beliau telah dilantik sebagai Setiausaha Tetap Pembangunan Infrastruktur.

Pada 3 Julai 2007, beliau telah mengangkat sumpah sebagai Setiausaha Kerajaan Negeri Sabah ke-8 menggantikan KY Mustafa. Beliau bersara pada 8 Julai 2018 dan digantikan oleh Hashim Paijan.

Penghargaan
-----------

* Malaysia :
	+ Companion of the Order of Loyalty to the Crown of Malaysia (JSM) (2003)
	+ Commander of the Order of Loyalty to the Crown of Malaysia (PSM) - **Tan Sri** (2012)
* Sabah :
	+ Commander of the Order of Kinabalu (PGDK) - **Datuk** (1994)
	+ Grand Commander of the Order of Kinabalu (SPDK) - **Datuk Seri Panglima** (2011)

Keluarga
--------

Beliau berkahwin dengan Hairani Hussaini.

Rujukan
-------

1. ↑  "YB Datuk Seri Panglima Sukarti bin Wakiman" (dalam bahasa Malay). Sabah State Secretary's Office. Dicapai pada 3 January 2012.CS1 maint: unrecognized language (link)
2. ↑  "Highest state award for eight". *Sandra Sokial*. The Borneo Post. 1 October 2011. Dicapai pada 14 September 2018.
3. ↑  "Semakan Penerima Darjah Kebesaran, Bintang dan Pingat".
**Abu Bakar Fadzim** ialah seorang jurulatih dari Malaysia dan merupakan bekas pemain bola sepak.

Dia bermain untuk Perak FA dari tahun 1991 hingga 2003, kecuali pada tahun 1999 kerana dia bermain untuk Perlis FA. Dia juga bermain untuk PDRM FA pada awal kariernya. Pencapaian terbaiknya sebagai pemain bola sepak ialah memenangi Piala Malaysia bersama Perak FA pada tahun 1998 dan 2000.

Dia bekerja sebagai Penolong Pengarah Teknikal dengan Perak FA selepas bersara sebagai pemain. Dia telah menjadi penolong ketua jurulatih untuk pasukan senior Perak FA di bawah Yang Mulia Raja Azlan Shah Raja So'ib pada musim 2010. 

Dia mengambil alih jawatan sebagai ketua jurulatih untuk pasukan Piala Presiden Perak pada tahun 2011 setelah menjadi penolong ketua jurulatih untuk pasukan di bawah Raja Azlan pada tahun 2007. Dia juga merupakan ketua jurulatih untuk pasukan Perak Malay FA yang bertanding dalam kejohanan Piala Emas Raja-Raja.

Beliau telah dilantik sebagai ketua jurulatih Perak pada bulan Oktober 2013, selepas peletakan jawatan  Azraai Khor.  Dia mengekalkan kedudukan ini sehingga Oktober 2014, di mana dia telah diturunkan pangkat sebagai penolong ketua jurulatih selepas pelantikan Vjeran Simunić sebagai ketua jurulatih.

Rujukan
-------

1. ↑  Raj, R. G. (9 January 2004). "Bakar returns to the pitch as coach". *New Straits Times*. Diarkibkan daripada yang asal pada 2011-05-17. Dicapai pada 3 March 2008.
2. ↑
3. ↑
4. ↑
5. ↑
6. ↑
Cincin kesucian dipakai oleh sesetengah pemuda yang komited untuk amalan abstinens seks.
**Abstinens** ialah kekangan yang dilaksanakan oleh diri sendiri daripada melibatkan kegiatan badani yang kerap dialami sebagai memberikan kenikmatan. Paling kerap, istilah ini merujuk abstinens seks, atau abstinens daripada alkohol atau makanan. Amalan ini boleh bangkit daripada larangan agama dan pertimbangan amali. Abstinens juga boleh merujuk dadah. Contohnya, terdapat abstinens daripada merokok. Abstinens mempunyai pelbagai bentuk. Dengan kerap, abstinens merujuk abstinens sementara atau separa daripada makanan, seperti dalam puasa. Dalam atur cara dua belas langkah abstinens Pemakan Terlebih Tanpa Nama ialah istilah untuk menahan diri daripada pemakanan kompulsif, selaria dengan erti kepada keseriusan terhadap alkohol. Oleh sebab rejimen ini diniatkan sebagai tindakan berkesedaran, dipilih dengan bebas untuk memperbaik kehidupan, abstinens kadang-kadang dibezakan daripada mekanisme penekanan dalam psikologi. Yang kemudian daripadanya ialah keadaan tanpa sedar dengan akibat tidak sihat. Freud mengistilahi penyaluran tenaga seks kepada kegiatan-kegiatan lain, yang lebih diterima dalam budaya atau masyarakat, "sublimasi".

Lihat juga
----------

* Pertapaan

Rujukan
-------

1. ↑  O'Brien, Jodi (2009). *Encyclopedia of Gender and Society*. SAGE Publications. m/s. 155. ISBN 9781412909167. In this subset of abstinence-only education programs, young people vow chastity until marriage and wear a "purity ring" to demonstrate a commitment to sexual abstinence.

|  |  |
| --- | --- |
|  | Wikimedia Commons mempunyai media berkaitan ***Abstinens*** |
Pendekatan hampir Apophis pada 13 April, 2029
Fail:2004mn4d5 s.gifBar putih menandakan tidakpastian akan julat kedudukan.
99942 Apophis
**99942 Apophis** merupakan asteroid yang menimbulkan sedikit kekhuatiran pada Disember 2004 kerana cerapan awal mendapati asteroid ini mempunyai kemungkinan yang agak besar secara relatif (sehingga 2.7%) untuk melanggar Bumi pada 2029.

Data dasar
----------

### Penemuan

Apophis yang telah ditemui pada 19 Jun 2004 oleh Roy A. Tucker, David J. Tholen dan Fabrizio Bernardi dari Pusat Pemerhatian Negara Puncak Kitt di Arizona. Kumpulan ini mengkaji untuk dua malam. Objek baru yang menerima gelaran sementara, 2004 MN4.

Pada 18 Disember, objek itu yang ditemui lagi dari Australia oleh Gordon Garradd. Kajian seterusnya dari dunia semasa hari-hari membenarkan Pusat Planet Minor untuk mengesahkan kaitan dengan penemuan Jun.

### Penamaan

Apabila sesuatu objek baru ditemui, objek itu menerima gelaran sementara, 2004 MN4 (ditulis sebagai 2004 MN4), dan berita dan rencana sains tentangnya merujuk kepadanya dengan nama itu.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***99942 Apophis***. |


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**\_9MOTHER9HORSE9EYES9**, kadang-kadang disingkat menjadi **9M9H9E9** atau **MHE**, ialah nama pentas seorang penulis awanama cereka spekulatif creepypasta  di laman web berita sosial Reddit.

Dalam sebuah hantaran yang kemudian dihapus, penulis menggambarkan dirinya sebagai "lelaki Amerika berusia 30-an", dan menunjukkan sejarah penyalahgunaan zat terlarang.

Dari 22 April sehingga 17 Julai 2016, penulis ini menghantar cerita seram cereka sains pendek ke utas perbincangan Reddit yang kelihatan rawak. Cerita tersebut kadang-kadang sering disebut *Interface series*, dengan topik-topik seperti "*Vietnam*, *Elizabeth Bathory*, *kem pemerhatian Treblinka*, *ikan paus bungkuk*, *Keluarga Manson dan LSD*", dan khususnya melibatkan entiti yang disebut "*flash interface*" atau "*antaramuka daging*".

Cerita tersebut menarik perhatian media sehari setelah bahagian pertamanya diterbitkan. The Guardian, melaporkan cerita tersebut, menggambarkannya "menarik" dan "secara bertahap lebih indah dan berani ditulis dari pelbagai perspektif naratif". Vice berpendapat kemungkinan bahawa ini mampu menjadi sebahagian dari kempen pemasaran tular untuk sesuatu yang belum diketahui. Fandom dadakan dibuat untuk mengumpulkan maklumat mengenai kisah ini di subreddit dan wiki.

Rujukan
-------

1. 1 2 3 4  Alexander, Leigh (5 May 2016). "\_9MOTHER9HORSE9EYES9: the mysterious tale terrifying Reddit". *The Guardian*. Diarkibkan daripada yang asal pada 5 May 2016. Dicapai pada 5 May 2016.
2. 1 2 3  "'\_9MOTHER9HORSE9EYES9' Is Reddit's New, Terrifying Mystery". *Vice* (dalam bahasa Inggeris). 29 April 2016. Diarkibkan daripada yang asal pada 5 May 2016. Dicapai pada 5 May 2016.
3. ↑  Kastrenakes, Jacob (23 April 2016). "Someone is creating a horrifying sci-fi world in Reddit comments". *The Verge*. Diarkibkan daripada yang asal pada 6 May 2016. Dicapai pada 5 May 2016.

Pautan luar
-----------

* Reddit.com: user 9MOTHER9HORSE9EYES9 comments
* Reddit.com: "9M9H9E9"
* Reddit.com: "ShrugLifeSyndicate"

| * l
* b
* s
Reddit |
| --- |
| Sejarah | 
* Garis masa
* Alien Blue
* Imgur
* Lower Duck Pond
* Mister Splashy Pants
* The Button
* Place

 |
| Subreddit | 
* AskHistorians
* AskReddit
* Changemyview
* Dataisbeautiful
* IAmA
* Malaysia
* NoFap
* Reddit Public Access Network
* RedditGifts
* Science
* wallstreetbets
	+ Tekanan singkat saham GameStop
* Subreddit kontroversi
	+ The\_Donald

 |
| Orang | 

|  |  |
| --- | --- |
| Eksekutif semasa | 
* Steve Huffman
* Michael Seibel
* Christopher Slowe

 |
| Bekas eksekutif | 
* Alexis Ohanian
* Ellen Pao
* Aaron Swartz
* Yishan Wong

 |
| Pengguna | 
* \_9MOTHER9HORSE9EYES9
* Unidan
* VideoGameAttorney

 |

 |
| 
* Kategori **Kategori**

 |
Filem **The Parent Trap** (bahasa Melayu harafiah ***Perangkap Keluarga***) merupakan sebuah filem berbahasa Inggeris yang mula ditayangkan pada tahun 1998. 

Filem *The Parent Trap* ini telah dihasilkan di bawah arahan pengarah Nancy Meyers.

Pelakon
-------

Filem *The Parent Trap* ini turut disertai oleh beberapa orang pelakon terkenal, antaranya adalah Lindsay Lohan, Dennis Quaid, Natasha Richardson.

Ringkasan
---------

Sepasang kembar seiras, dipisahkan semasa lahir dan setiap seorang dibesarkan oleh keluarga biologi mereka, menjumpai sesama sendiri buat kali pertama semasa kem musim panas dan membuat rancangan untuk menyatukan keluarga mereka yang berpisah untuk kembali bersama.

Rujukan
-------

Pautan luar
-----------

* Tapak web rasmi
* *title*  di Pangkalan Data Filem Internet (IMDb)
* *The Parent Trap* di Allmovie
* *The Parent Trap (filem 1998)* di TCM Movie Database
* *The Parent Trap* di American Film Institute Catalog
* *The Parent Trap* di Box Office Mojo
* *The Parent Trap* di Rotten Tomatoes
|  |
| --- |
| Sebahagian dari siri politik mengenai |
| Pemerintahan beraja |
| Mahkota Itali |
| KepelbagaianMutlak · Berperlembagaan Elektif · Pemangku |
| SejarahMagna Carta Penubuhan Empayar Uthmaniyyah Revolusi Glorious Revolusi Perancis Perang Saudara Sepanyol Pertama Empayar Perancis PertamaEmpayar Perancis Kedua Kejatuhan Wangsa Qing Revolusi Rusia (1917) Perang Saudara Sepanyol Kedua Kelahiran Republik Itali Revolusi Iran Kemboja Moden Perang Saudara Nepal |
| Topik berkaitanAutokrasi Hak Divine Raja Thomas Hobbes Mandat Syurga Pemerintahan beraja Montesquieu Oligarki |
| **Portal Pemerintahan beraja** |
| * l
* b
* s
 |

**Setiaraja** atau **royalisme** (Jawi: ستياراج; Inggeris: *royalist*) merujuk kepada fahaman yang menyokong raja tertentu sebagai ketua negara untuk kerajaan tertentu, atau tuntutan dinasti tertentu. Ia berbeza daripada monarkisme yang mendukung sistem kerajaan monarki namun tidak semestinya bertumpu kepada tokoh raja tertentu. Selalunya, konsep ini merujuk kepada para penyokong ketua yang memerintah semasa mahupun yang baru diggulingkan untuk membentuk sebuah republik ("**royalis**").

Di United Kingdom, hari ini istilah itu hampir tidak dapat dibezakan daripada "monarkis" kerana tidak ada saingan penting untuk takhta. Sebagai contoh: dalam konteks politik perintahan Perancis abad ke-19, seorang yang dianggap "setia kepada raja" mungkin merupakan salah seorang daripada pihak Legitimis, Bonapartis, atau Orléanis di mana kesemuanya mendokong pemerintahan beraja daripada kerabat diraja tersendiri (yakni, sama ada daripada kerabat Napoleon Bonaparte, cabang sulung [[Wangsa Bourbon ataupun Wangsa Orléans).

Malaysia
--------

Badan Setiaraja Johor بدان ستياراج جوهر (*Johor Royalists Club*) ialah sebuah pertubuhan bukan kerajaan yang ditubuhkan di Johor pada 23 Mac 2015. Misi Badan Setiaraja Johor adalah untuk memulihkan "*Order*", dan matlamat Badan Setiaraja Johor ialah: menyokong monarki Johor; mewujudkan kesedaran mengenai warisan monarki Johor; dan merapatkan hubungan kaum melalui monarki Johor. Keahlian Badan Setiaraja Johor terbuka kepada Anak Jati Johor (iaitu seorang Bangsa Johor yang lahir di Johor dengan kedua-dua ibu bapa yang juga lahir di Johor) yang taat setia (dan hanya taat setia) kepada Sultan Johor.

Rujukan
-------

1. ↑  "Johor Royalists Club - Royalists in Malaysia".
**Sekolah Kebangsaan Padang Lumat** atau nama ringkasnya *SK Padang Lumat*, merupakan sekolah Sekolah Kebangsaan yang terletak di Kedah.

Sejarah
-------

Sekolah Kebangsaan Padang Lumat terletak di Km 25 Padang Lumat Jalan Alor Setar-Sungai Petani. Kedudukan sekolah kira-kira 100 meter dengan jalan raya tersebut.

Sejarah asal sekolah ini adalah berdasarkan kepada catatan Tn. Hj. Ibrahim bin Shafie, bekas Guru Besar.

Berdasarkan catatan tersebut sekolah ini diasaskan sebelum perang dunia ke 2 lagi iaitu pada tahun 1934 oleh beberapa orang pemimpin tempatan dan dengan sokongan ibu bapa. Sekolah ini dinamakan Sekolah Rakyat Padang Lumat dengan murid seramai 34 orang dan diajar oleh seorang guru iaitu En. Ahmad bin Endut.

Pada tahun 1939, murid sekolah ini bertambah kepada 100 orang dan bil guru bertambah kepada 3 orang.

Bangunan sekolah pada masa itu hanya berukuran 60X16 kaki. Dinding diperbuat daripada buluh, atap nipah dan berlantaikan tanah sahaja. Masa berlakunya perang dunia akhir tahun 1941, sekolah ini telah dibakar oleh tentera Jepun semasa mereka singgah di sini.

Pada tahun 1949, Jawatankuasa Pengasas telah ditubuhkan untuk membina semula sekolah ini dengan bangunan seluas 60 X 30 kaki. Tiang bulat, atap zink, dinding papan dan lantai simen. Bilangan murid pada masa itu seramai 70 orang dan 4 orang guru.

Pada tahun 1952, sebuah bangunan 150 X 25 kaki didirikan oleh Jabatan Pelajaran yang dirasmikan pada 11 Mei 1952 oleh Pegawai Daerah Yan. Sekolah ini menerima bantuan penuh kerajaan pada 15 April 1961. Guru kerajaan yang berkelayakan juga dihantar. Guru Besar yang pertama ialah En. Ibrahim bin Shafie dan En. Omar bin Ismail sebagai penolongnya.

Pada tahun 1977 satu bangunan 2 tingkat didirikan untuk menampung peningkatan pertambahan murid. Pada tahun 1981 satu bangunan 2 tingkat telah didirikan dan telah dirasmikan oleh Menteri Pelajaran ketika itu Yang Berhormat Dato' Abdullah bin Haji Ahmad Badawi pada 6 November 1984.

Pencapaian
----------

Alamat
------

Pautan luar
-----------

* Sekolah Kebangsaan Padang Lumat
**Ah Boys To Men 4** merupakan sebuah filem komedi dan drama yang diarahkan oleh Jack Neo dan dibintangi Tosh Zhang, Wang Wei Liang, Joshua Tan, Maxi Lim, Noah Yap serta Jaspers Lai. Filem ini merupakan filem keempat dalam siri Ah Boys.

Filem ini telah ditayangkan kepada umum pada 23 November 2017.

Sinopsis
--------

`Ah Boys` iaitu Sarjan Ong, Lobang, Ken Chow dan Aloysius kembali semula untuk latihan di bawah Pasukan Berperisai bagi Angkatan Bersenjata Singapura. Kali ini mereka turut disertai oleh seorang pegawai wanita. Situasi komedi berlaku apabila mereka kembali menjalani latihan bersama. Bagaimanapun hubungan akrab mereka diuji apabila musuh baru timbul.

Pelakon
-------

Para pelakon yang berlakon di dalam filem ini termasuk Tosh Zhang, Wang Wei Liang, Joshua Tan, Maxi Lim, Noah Yap, Jaspers Lai

Penerbitan
----------

*Filem Ah Boys To Men 4* ini dihasilkan oleh Mega Films Distribution Sdn Bhd.

Keluaran dan sambutan
---------------------

### Tayangan

### Ulasan

Runut bunyi
-----------

Anugerah
--------

Rujukan
-------

Pautan luar
-----------

* Filem Ah Boys To Men 4
Gulungan sabut keluli
**Sabut keluli**, **bulu keluli** atau juga **wul keluli** adalah gulungan keluli yang sangat halus dan fleksibel juga tajam. Produk ini digambarkan sebagai produk baru pada tahun 1896. Digunakan sebagai pelelas dalam menyelesaikan dan memperbaiki kerja menggilap benda seperti kayu atau logam, membersihkan peralatan memasak rumah tangga, membersihkan tingkap, dan permukaan pengamplasan.

Kegunaan
--------

Sabut keluli biasanya digunakan oleh tukang kayu, tukang logam, dan perhiasan untuk membersihkan dan melicinkan permukaan kayu dan logam dan memberikan kesan bersinar. Di banyak negara, sabut keluli dijual dengan pelbagai cap nama dagang untuk pembersihan rumah, walaupun produk tersebut kadang-kadang tidak lagi mengandungi sabut keluli.

Rujukan
-------

1. 1 2  steel wool di PRPM
2. ↑  *Iron Age*, Vol. LVII, p.871, cited by *Journal of the Iron and Steel Institute*, Volume 50, Issue 2, p.482
3. ↑  Jessica Elzea Kogel; Nikhil C. Trivedi; James M. Barker; Stanley T. Krukowski (2006). *Industrial Minerals & Rocks* (ed. 7th). SME. m/s. 156. ISBN 9780873352338. Dicapai pada 2009-07-21.
4. ↑  "Steel wool: low-cost, do-everything home and shop material". *Popular Science*. Jil. 208 no. 5. Bonnier Corporation. May 1976. m/s. 124. ISSN 0161-7370. Dicapai pada 2009-07-21.
5. ↑  Trade names for soap-impregnated steel wool pads include Brillo Pad, Chore Boy, S.O.S Soap Pad
**Ahad Berdarah** (Jawi: **احد برداره**; Rusia: Крова́вое воскресе́нье) atau juga dikenal sebagai **Ahad Merah** merupakan suatu peristiwa yang berlaku pada 22 Januari 1905 di Saint Petersburg, Rusia, di mana penunjuk perasaan tanpa senjata yang diketuai Bapa Georgy Gepon ditembak oleh pasukan tentera Pengawal Empayar. Peristiwa ini terjadi apabila penunjuk tersebut menuju ke Istana Musim Sejuk bagi menyampaikan satu petisyen kepada Tsar Nicholas II dari Rusia.

Sebelum berlakunya tunjuk perasaan itu, pihak pemerintah autokrasi Tsar Empayar Rusia didapati gagal menjaga kebajikan dan mengabaikan orang awam. Akibat daripada peristiwa itu, orang awam mengamuk dan satu siri serangan besar-besaran telah dilakukan di pusat-pusat perindustrian Empayar. Ahad Berdarah dianggap sebagai pencetus kepada Revolusi 1905 dan ahli-ahli sejarawan seperti Lionel Kochan dalam bukunya *Rusia dalam Revolusi 1890-1918*, mengatakan bahawa peristiwa ini menjadi salah satu peristiwa utama yang membawa kepada Revolusi Rusia pada 1917.

Lihat juga
----------

* Revolusi Rusia
* Ahad Berdarah (1972)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Ahad Berdarah (1905)*** |


|  |  |
| --- | --- |
|  | Wikisource mempunyai teks asal berkaitan rencana ini:
***The St. Petersburg workmen's petition to the Tsar, January 22, 1905*** |

* Petisyen yang ingin dipersembahkan kepada Tsar Nicholas II pada 9 Januari 1905

Portal:* Sejarah